S-1192/2009

Mál þetta, sem dómtekið var 1. desember sl., er höfðað með ákæru útgefinni af Ríkislögreglustjóra 27. október 2009 á hendur Þ-kk-þgf Á-kk-þgf, Fannafold 11, Reykjavík, og Þ.Á. slf., Fannafold 11, Reykjavík, fyrirsvarsmaður Þ-kk-nf Á-kk-nf, fyrir meiri háttar brot gegn skatta- og bókhaldslögum, framin í rekstri samlagsfélagsins Þ.Á., sem ákærði Þ-kk-nf var starfandi framkvæmdastjóri, stjórnarmaður og prókúruhafi fyrir, með því að hafa:

1. Hvorki staðið skil á virðisaukaskattsskýrslum, né staðið ríkissjóði skil á virðisaukaskatti sem innheimtur var í rekstri samlagsfélagsins á neðangreindum tímabilum, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 9.991.472, sem sundurliðast sem hér greinir:

2. Látið undir höfuð leggjast að færa lögboðið bókhald vegna rekstrar samlagsfélagsins á árunum 2003 til og með 2008.

Framangreind brot ákærða Þ-kk-ef samkvæmt 1. tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

Framangreind brot ákærða Þ-kk-ef samkvæmt 2. tölulið ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Framangreind brot ákærða Þ.Á. slf. samkvæmt ákæru teljast varða við:

a) 8. mgr. 40. gr. laga nr. 50/1988 um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru, og

b) 40. gr. laga nr. 145/1994 um bókhald, sbr. 1. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995, að því er varðar 2. tölulið ákæru.

Þess er krafist að ákærðu verði dæmd til refsingar og greiðslu alls sakarkostnaðar.

Ákærði hefur skýlaust játað brot sín og Þ.Á. slf. Sannað er með játningu ákærðu og öðrum gögnum málsins að ákærðu er sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Samkvæmt sakavottorði ákærða Þ-kk-ef hlaut hann dóm fyrir samskonar brot hinn 14. mars 2002 og var honum þá gert að greiða 4.150.000 króna sekt fyrir brot gegn lögum um virðisaukaskatt, lögum um staðgreiðslu opinberra gjalda og 1. mgr. 262. gr. almennra hegningarlaga. Þau brot sem ákærði Þ-kk-nf hefur nú verið sakfelldur fyrir hófust í ársbyrjun 2004 og stóðu samfellt fram í janúar 2009. Teljast brot ákærða því ítrekuð skv. 71. gr. almennra hegningarlaga og verður það virt honum til refsiþyngingar. Til refsimildunar horfir hins vegar að ákærði hefur játað brot sín og hins ákærða félags hans. Að þessu virtu þykir refsing ákærða Þ-kk-ef hæfilega ákveðin fangelsi í sjö mánuði. Þá ber og að dæma ákærða Þ-kk-þf og hið ákærða félag til að greiða óskipt 20.000.000 króna sekt til ríkissjóðs og komi fimm mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf Á-kk-nf, sæti fangelsi í sjö mánuði.

Ákærði Þ-kk-nf og Þ.Á. slf. greiði óskipt 20.000.000 króna sekt í ríkissjóð og komi fimm mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

Á-kk-nf M-kk-nf.